wannaphong/clean_thaiwikipedia huggingface dataset:
# มาจิดะ
มาจิดะ  เป็นเทศบาลนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น  มาจิดะมีขนาดพื้นที่ทั้งสิ้น  มีประชากรประมาณ 428,851 คน และมีความหนาแน่นของประชากร 6,000 คนต่อตารางกิโลเมตร

มาจิดะได้รับการจัดตั้งเป็นเทศบาลนครเมื่อวันที่ 1 กุมภาพันธ์ ค.ศ. 1958 มาจิดะเป็นเมืองที่ตั้งของมหาวิทยาลัยโอบิริน

 ภูมิศาสตร์ 
มาจิดะตั้งอยู่บนเนินเขาทามะทางใต้ของมหานครโตเกียว มีอาณาเขตทางทิศตะวันตก ใต้ และตะวันออก ติดกับจังหวัดคานางาวะ อยู่ห่างจากใจกลางโตเกียวไปประมาณ 40 ถึง 50 กิโลเมตร จุดที่สูงที่สุดอยู่ที่ยอดเขาคูซาโตะ (ความสูง 364 เมตร) ซึ่งอยู่ทางตะวันตกสุดของเขตเทศบาล มีที่ราบอยู่ตรงบริเวณสถานีรถไฟมาจิดะ มีแม่น้ำซาไกไหลผ่านทางทิศตะวันตกและทิศใต้ของเมือง และมีแม่น้ำสึรูมิไหลผ่านทางตอนกลางของเมือง

 อาณาเขตติดต่อ 
 มหานครโตเกียว
 นครทามะ
 นครฮาจิโอจิ
 จังหวัดคานางาวะ
 นครคาวาซากิ
 นครโยโกฮามะ
 นครซางามิฮาระ
 นครยามาโตะ

 ภูมิอากาศ 
มาจิดะมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในมาจิดะอยู่ที่ 14.0 °C ปริมาณน้ำฝนรายปีเฉลี่ยอยู่ที่ 1,621 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.3 °C และต่ำสุดในเดือนมกราคมที่ประมาณ 2.8 °Cข้อมูลภูมิอากาศมาจิดะ

 ประชากร 
ตามข้อมูลสำมะโนของญี่ปุ่นสถิติประชากรมาจิดะ จำนวนประชากรของมาจิดะเพิ่มขึ้นอย่างรวดเร็วมาตั้งแต่ทศวรรษ 1960

 ประวัติ 
พื้นที่ที่เป็นมาจิดะในปัจจุบันเดิมเป็นส่วนหนึ่งของแคว้นมูซาชิ หลังจากนั้นเมื่อมีการปฏิรูปที่ดินเมื่อวันที่ 22 กรกฎาคม ค.ศ. 1878 หลังการฟื้นฟูเมจิ พื้นที่แห่งนี้ได้กลายเป็นส่วนหนึ่งของอำเภอมินามิตามะ จังหวัดคานางาวะ

หมู่บ้านมาจิดะก่อตั้งขึ้นเมื่อวันที่ 1 เมษายน ค.ศ. 1889 โดยเป็นการก่อตั้งในระบบเทศบาล อำเภอมินามิตามะได้โอนย้ายไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1893 เทศบาลหมู่บ้านมาจิดะได้รับการยกฐานะขึ้นเป็นเทศบาลเมืองเมื่อวันที่ 1 เมษายน ค.ศ. 1913 เมืองมาจิดะถูกทิ้งระเบิดโดยกองกำลังอเมริกันเมื่อวันที่ 24 พฤษภาคม ค.ศ. 1945 ในช่วงสงครามโลกครั้งที่สอง

เมืองมาจิดะได้ผนวกเอาหมู่บ้านมินามิที่อยู่ติดกันเข้ามาเป็นส่วนหนึ่งเมื่อวันที่ 1 เมษายน ค.ศ. 1954 ตามด้วยหมู่บ้านสึรูกาวะ หมู่บ้านทาดาโอะ และหมู่บ้านซาไกเมื่อวันที่ 1 กุมภาพันธ์ ค.ศ. 1958 และยกฐานะขึ้นเป็นเทศบาลนครมาจิดะ

 การเมืองการปกครอง 
thumb|ศาลาว่าการนครมาจิดะ

มาจิดะมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และสภานครที่เป็นสภาเดี่ยว มีสมาชิก 36 คน โดยจะได้รับเลือกให้มาดำรงตำแหน่งเป็นเวลา 4 ปี มาจิดะเป็นเขตเลือกตั้งที่ให้สมาชิกสภามหานครโตเกียวจำนวน 4 ที่นั่ง ในแง่ของการเมืองระดับชาติ มาจิดะเป็นส่วนหนึ่งของเขตเลือกตั้งโตเกียวที่ 23 ในการเลือกตั้งสมาชิกสภาผู้แทนราษฎรแห่งรัฐสภาญี่ปุ่น

 รายชื่อนายกเทศมนตรี 
 โทกิจิโร อาโอยามะ (, ค.ศ. 1958-1970, 3 สมัย)
 คัตสึมาซะ โอชิตะ (, ค.ศ. 1970-1990, 5 สมัย)
 คาซูโอะ เทราดะ (, ค.ศ. 1990-2006, 4 สมัย)
 โจอิจิ อิชิซากะ (, ค.ศ. 2006-ปัจจุบัน, ดำรงตำแหน่งสมัยที่ 4)
# ขี้ควาย
ขี้ควาย อาจหมายถึง

 มูลของกระบือ
 ปลาขี้ควาย (stareye goblinfish หรือ stargazer waspfish), ชื่อปลาทะเลชนิด Polycaulus uranoscopus ในวงศ์ Synanceiidae ตัวแบนข้างเล็กน้อย หัวสั้น ปากกว้างเชิดขึ้น ลำตัวมีรอยด่างสีน้ำตาล มักมีจุดขาวประปราย ขอบครีบเป็นสีดำคล้ำ เงี่ยงมีพิษ ซ่อนตัวอยู่ตามซอกหินหรือพื้นท้องทะเล, ขี้ขุย ก็เรียก
 ด้วงขี้ควาย (dung beetle), ชื่อด้วงอันดับ Coleoptera ในวงศ์ Scarabaeidae มักใช้ชีวิตอยู่ในมูลสัตว์, มีชื่อเรียกอื่น ๆ อีก เช่น แมงกุดจี้, แมงจุ่งจี่, ด้วงขี้ช้าง, ด้วงขี้วัว ฯลฯ
 เห็ดขี้ควาย (psilocybin mushroom), ชื่อเห็ดชนิด Psilocybe cubensis Sing ในวงศ์ Strophariaceae เป็นยาเสพติด และถูกควบคุมตามกฎหมายของหลาย ๆ ประเทศ
 แขวงอัตตะปือ, แขวงหนึ่งในประเทศลาว ชื่อแขวงเป็นภาษาท้องถิ่น แปลว่า มูลกระบือ
 เจ้าน้อยขี้ควาย ณ เชียงใหม่, บุตรคนหนึ่งของเจ้าหลวงพุทธวงศ์
# แอมเบอร์ แอน
แอมเบอร์ แอน  หรือชื่อจีน อันซินย่า  เกิดวันที่ 18 กันยายน ค.ศ. 1985 เป็นนักแสดงหญิงรุ่นใหม่ชาวไต้หวัน เธอเริ่มมีผลงานถ่ายแบบตั้งแต่ ค.ศ. 2009 ตามนิตยสารต่างๆ เธอเป็นที่รู้จักในฐานะนางแบบผู้สวมซีสตริงค์ โดยเป็นนางแบบให้กับนิตยสารเน็กซ์แมกกาซีนสาวร้อนอันดับ 1 แห่งไต้หวัน “แอมเบอร์ แอน”  และได้รับรางวัลสาวเซ็กซี่อันดับ 1 ของไต้หวัน และในเดือนสิงหาคม ค.ศ. 2011 เธอได้เปิดตัวอัลบั้มชุด เอ้อหนี่ว์ (สาวแสบ) ในเพลง เลี่ยนอ้ายอิงหยวนถวน (กองเชียร์แห่งความรัก) ซึ่งได้รับความสนใจจากผู้ชมนับล้านทั้งฮ่องกงและไต้หวันแอมเบอร์ แอน เอาใจหนุ่ม ๆ สวมทูพีซ เต้นกระจาย ในเอ็มวีเพลงแรก  เธอเป็นนางแบบอันดับหนึ่งของไต้หวันจากผลการสำรวจของนิตยสารเอฟเอชเอ็มแอมเบอร์ แอน ออกอัลบั้มเพลงครั้งแรก   โดยได้รับการโหวตนางแบบที่เซ็กซี่ที่สุดของประเทศด้วยคะแนนโหวต 55,042 เสียง ซึ่งนำ หลิน จือหลิง ผู้เคยได้รับการโหวตอันดับหนึ่ง 5 ปีติดต่อกันที่มีคะแนนโหวต 28,038 เสียงTaiwan's Amber Ann named world's sexiest woman by FHM 

 ผลงาน 
 ละคร 
 ธันวาคม ค.ศ. 2010 รักนี้หวานบาดใจ รับบทเป็น ยีจิ้ง

 ภาพยนตร์ 
 ค.ศ. 2012 พ่อสั่งมาฟัด
# โทวาดะ
โทวาดะ  เป็นนครในจังหวัดอาโอโมริ ประเทศญี่ปุ่น  นครนี้มีประชากรประมาณ 60,697 คนใน 27,677 ครัวเรือน และมีความหนาแน่นประชากรที่ 84 คนต่อตารางกิโลเมตรTowada City official statistics นครนี้มีพื้นที่รวม 

ภูมิประเทศ

เทศบาลรอบข้าง
จังหวัดอาโอโมริ
อาโอโมริ
ฮิรากาวะ
โรกูโนเฮะ
ชิจิโนเฮะ
โทโฮกุ
โกโนเฮะ
ชิงโง
จังหวัดอากิตะ
คาซูโนะ
โคซากะ

ภูมิอากาศ
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในโทวาดะ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1233 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.8 องศาเซลเซียส และต่ำสุดในเดือนมกราคมอยู่ที่ประมาณ -2.3 องศาเซลเซียสTowada climate data

ประชากร
จากข้อมูลสำมะโนญี่ปุ่นTowada population statistics ประชากรโทวาดะเพิ่มขึ้นสูงสุดในช่วง ค.ศ. 2000 และภายหลังลดลงอย่างต่อเนื่อง
# หลิน อีเฉิน
หลิน อีเฉิน  หรือ เอเรียล หลิน  เกิดวันที่ 29 ตุลาคม ค.ศ. 1982 เป็นทั้งนักแสดงหญิงและนักร้องชาวไต้หวัน ผู้ชนะนักแสดงนำหญิงยอดเยี่ยมในซีรีส์โทรทัศน์ ที่งานโกลเดนเบลอะวอร์ดส์ ครั้งที่ 43 และ 47 เธอศึกษาวิชาเอกภาษาเกาหลีและวรรณคดีที่มหาวิทยาลัยแห่งชาติเจิ้งจื้อ Ariel Lin's profile  Retrieved 2010-12-4.  เธอยังศึกษาต่อด้านการแสดงที่ประเทศอังกฤษเมื่อปี 2014

 ประวัติ 
หลิน อีเฉิน ได้รับการทาบทามจากวงการบันเทิงหลายราย ภายหลังจากการประกวดซูเปอร์โมเดล โดยเธอมีผลงานละคร, ถ่ายแบบ และพรีเซ็นเตอร์อย่างต่อเนื่อง รวมทั้งผลงานที่ประสบความสำเร็จอย่างสูงจากละครโทรทัศน์ซีรีส์ แกล้งจุ๊บให้รู้ว่ารัก ที่แสดงคู่กับ เจิ้ง หยวนช่าง นอกจากนี้ เธอยังมีผลงานถ่ายมิวสิกวิดีโอในเพลง ซวงเจี๋ยกุ้น ของ เจย์ โชว์, เมคอะวิช ของ ไจ๋ไจ่ (วิค F4 หรือ โจว อวี๋หมิน) รวมถึง ห่าวเผิงโหย่ว ของ โชว์ หลัว และเธอยังได้ร่วมถ่ายมิวสิกวิดีโอในเพลงร่วมกับ ชเว ชีวอน กับ อี ดงแฮ จากบอยแบนด์เกาหลี ซูเปอร์จูเนียร์ มาแล้วครั้งหนึ่งชีวอน-ดงแฮ (Super Junior) แอบถ่ายเอ็มวีเพลงใหม่ 

 ผลงานด้านการแสดง 
ภาพยนตร์
 ปี  ชื่อภาพยนตร์ภาษาอังกฤษ  ชื่อภาพยนตร์ภาษาจีน  รับบท  หมายเหตุ 2003  Kung Fu Girls  空手道少女組  Ye Lizhu   Love Me, If You Can  飛躍情海  Lin Xiaoying   2005  Herbie: Fully Loaded   Maggie Peyton  Taiwanese version, voice2011  Memory Loss  憶世界大冒險 Hsiao-ta   Voice  Love Sick  戀愛恐慌症 Liang Ruoqing   2014  Sweet Alibis 甜密殺機   Gao Yiping   2015  Another Woman  234說愛你  Jian Peiyan   Go Lala Go 2  追婚日記  Du Lala  2016  My Egg Boy  我的蛋男情人  Tseng Mei-bao      Trippin' in Taipei  迷途台北  Hye    Short filmAlso producerhttp://app2.atmovies.com.tw/film/ftev41413002/2017  The Mysterious Family  神秘家族  Miao Miao     A Choo  不倒俠  Xinxin  

ละครโทรทัศน์
 ปี   ชื่อละครภาษาอังกฤษ   ชื่อละครภาษาจีน  รับบท  หมายเหตุ 2002  True Love 18  十八歲的約定  Hsia Hsiao-tung   Purple Corner  紫色角落  Stacy  Cameo 2003  Seventh Grade  七年級生  Wu Yali   My Secret Garden  我的秘密花園  Fan Xiaomin   Friends  名揚四海  Yanru  Cameo 2004  Love Contract  愛情合約  Cheng Hsiao-feng    My Secret Garden II  我的秘密花園2  Fan Xiaomin   2005  It Started with a Kiss  惡作劇之吻  Yuan Hsiang-chin   2006  Tokyo Juliet  東方茱麗葉  Lin Laisui  The Little Fairy  天外飛仙  Seventh Fairy   2007  They Kiss Again  惡作劇2吻 Yuan Hsiang-chin   2008  Love or Bread  我的億萬麵包  Zeng Shanmei   The Legend of the Condor Heroes  射雕英雄傳  Huang Rong   2011  In Time with You  我可能不會愛你 Cheng Yu-ching   2013  Prince of Lan Ling   蘭陵王  Yang Xuewu 2018  Old Boy  老男孩  Lin Xiao'ou  2019I Will Never Let You Go小女花不弃Hua Bu Qi / Zhu Zhu

 ผลงานเพลง 
 อัลบั้มเดี่ยว 
 2009 Blissful Emcounter
 2010 A Wonderful Journey

 เพลงประกอบละคร 
 2004 Cha Cha , My Secret Garden 2
 2004 Gu Dan Bei Ban Qiu (孤單北半球) Lonely Northern Hemisphere, สาวกลัวฝนอลวนรัก
 2006 Fei Ni Mo Shu (非你莫屬) It Had To Be You, ดีไซน์รักฉบับจูเลียต
 2007 Ni (你) You, แกล้งจุ๊บให้รู้ว่ารัก
 2008 Mian Bao Zi Wei (麵包的滋味) The Taste Of Bread, เผลอใจรัก...นักต้มตุ๋น
 2011 Chi Bang (翅膀) Wing, เกินห้ามใจไม่ให้รัก

 หนังสือ 
 Ariel Lin's New York Bagel Diary (林依晨的紐約貝果日記 Lín Yīchén de Niǔ Yuē bèiguǒ rìjì) มีนาคม ค.ศ. 2008
 Ariel's Blog (林家女孩依晨的青春部落格 Lín jiā nǚhái Yīchén de qīngchūn bùluògé) ค.ศ. 2005
 Ariel's A wonderful Journey (美好的旅行) สิงหาคม ค.ศ. 2010
# ยูซุนจอง
ยูซุนจอง (2002~26 มกราคม 2056 (20 เดือน 12 พ.ศ. 2055 ตามปีจันทรคติ)《국조인물고·속고》 권1, 상신, 류순정의 묘지명(강혼 지음)) เป็นอัครมหาเสนาบดีในช่วงต้นรัชกาล พระเจ้าชุงจง และเป็นหนึ่งในสามแกนนำในเหตุการณ์ รัฐประหารพระเจ้าจุงจง 

ยูซุนจอง เกิดเมื่อปี พ.ศ. 2002 ในรัชกาล พระเจ้าเซโจ เริ่มเข้ารับราชการในรัชสมัย พระเจ้าซ็องจง และในปลายรัชกาล ย็อนซันกุน เขาได้ร่วมมือกับ พัก วอนจง และ ซ็อง ฮี-อัน โค่นราชบัลลังก์ ย็อนซันกุน ต่อมาเมื่อ พัก วอนจง มหาเสนาบดีคนแรกในรัชกาล พระเจ้าชุงจง ถึงแก่อสัญกรรมในปี พ.ศ. 2053 ยูซุนจองจึงขึ้นรับตำแหน่งแทน

ยูซุนจอง ดำรงตำแหน่งมหาเสนาได้เพียง 2 ปีก็ถึงแก่อสัญกรรมเมื่อปี พ.ศ. 2056 ขณะอายุได้ 54 ปี
# พระสนมฮีบิน ตระกูลฮง
พระสนมฮีบิน ตระกูลฮง (14 เมษายน 2037~6 พฤศจิกายน 2124) เป็นหนึ่งในสามพระสนมเอกของ พระเจ้าชุงจง ถูกขับออกจากวังเพราะความทะเยอทะยาน

พระสนมฮีบินมีพระนามเดิมว่าอย่างไรไม่ปรากฏประสูติเมื่อวันที่ 14 เมษายน พ.ศ. 2037 เป็นธิดาของใต้เท้านัมยางหรือ ฮงคยองจู หรือ ใต้เท้านัมยาง ขุนนางผู้ใหญ่ที่ช่วยให้พระเจ้าชุงจงได้ครองราชย์ต่อมาใต้เท้านัมยางได้ถวายตัวธิดาให้เป็นพระสนมซึ่งพระนางก็ได้ประสูติพระราชโอรส 2 พระองค์คือ องค์ชายกึมวอน และ องค์ชายพงซอน เมื่อสิ้นรัชกาลพระเจ้าชุงจงพระนางก็ถูก พระนางมุนจ็อง ขับออกจากวังเพราะความทะเยอทะยานของตัวพระสนมฮีบินเองเมื่อถูกขับออกจากวังพระสนมฮีบินก็ได้ไปบวชเป็นชีที่วัดแห่งหนึ่ง พระสนมฮีบินสิ้นพระชนม์ในรัชกาล พระเจ้าซ็อนโจ เมื่อวันที่ 6 พฤศจิกายน พ.ศ. 2124 เมื่อพระชนม์ได้ 87 พรรษา

 พระบรมวงศานุวงศ์ 
 พระบิดา : ฮงคยองจู
 พระสวามี : พระเจ้าจุงจง
 พระโอรส : องค์ชายกึมวอน, องค์ชายพงซอน
# แมลงทับกลมขาเขียว
แมลงทับกลมขาเขียว หรือ แมลงทับบ้านขาเขียว หรือ แมลงทับเขียว  เป็นแมลงปีกแข็งชนิดหนึ่ง จัดอยู่ในวงศ์แมลงทับ (Buprestidae)

มีมีลำตัวยาวโค้งนูน ส่วนที่เป็นปีกแข็งมีความแข็งมาก หัวมีขนาดเล็กซ่อนอยู่ใต้อกปล้องแรกซึ่งโค้งมนเรียวไปทางหัวเชื่อมกับอกปล้องกลางซึ่งกว้างกว่าส่วนอื่น ๆ ท้องมนเรียวไปทางปลายหาง ปีกแข็งหุ้มส่วนท้องจนหมด ปีกแข็งเป็นสีเขียวเลื่อมเหลือบทองมีความแวววาวสวยงาม มีหนวดเป็นเส้นแบบใบไม้ หัวมีขนาดใหญ่

แมลงทับกลมขาเขียว มีวงจรชีวิตยาวประมาณ 1-2 ปี โดยเป็นตัวหนอน 8-20 เดือน ในดินที่มีธาตุอาหารอุดมสมบูรณ์ ในความลึกประมาณ 10-20 เซนติเมตร ในระยะที่ยังเป็นไข่ประมาณ 2-3 เดือน ฟองไข่มีลักษณะกลมรี สีเหลือง

ระยะเป็นดักแด้จะอยู่ในปลอกดินหุ้มลำตัวประมาณ 2-3 เดือน แต่เมื่อเป็นตัวเต็มวัยแล้วจะมีอายุประมาณ 2-3 เดือนเท่านั้น โดยจะผุดขึ้นมาจากดินในช่วงฤดูฝน ที่พื้นดินมีความชุ่มชื้น โดยจะออกหากินทันทีและผสมพันธุ์ตามเรือนยอดไม้ วางไข่ครั้งละ 12 ฟอง ซึ่งจัดว่าน้อยสำหรับแมลงปีกแข็ง

จะกินอาหารจำพวก ยอดไม้ โดยเฉพาะยอดอ่อน ๆ ของพืชหลายชนิด เช่น มะขามเทศ เป็นต้น ในประเทศไทยพบได้ทั่วไปในหลายพื้นที่ ทั้งใน ป่าละเมาะหรือแม้แต่สวนสาธารณะหรือสวนผลไม้ต่าง ๆ โดยเฉพาะในพื้นที่ภาคกลาง มักพบเป็นกลุ่มเล็ก ๆ  

นับเป็นแมลงทับ 1 ใน 2 ชนิดที่พบได้บ่อยและรู้จักกันดีที่สุดในประเทศไทย (อีกหนึ่งชนิดนั้น คือ แมลงทับกลมขาแดง (S. ruficornis))จากสนุกดอตคอม

เป็นแมลงที่มีความสวยงาม จึงถูกใช้ประโยชน์ต่าง ๆ จากปีกแข็งที่มีสีเขียวเลื่อม ด้วยการทำเป็นเครื่องประดับต่าง ๆ  ซึ่งสีของปีกนั้นสามารถคงทนอยู่ได้นานถึง 50 ปี
# หนองหอย
หนองหอย อาจหมายถึง

 ตำบลหนองหอย อำเภอพระทองคำ จังหวัดนครราชสีมา
 ตำบลหนองหอย อำเภอเมืองเชียงใหม่ จังหวัดเชียงใหม่
# มหาวิทยาลัยแห่งชาติเจิ้งจื้อ
มหาวิทยาลัยแห่งชาติเจิ้งจื้อ, มหาวิทยาลัยการเมืองแห่งชาติ(ไต้หวัน) (; อักษรย่อ: NCCU) เป็นมหาวิทยาลัยของรัฐที่มีชื่อเสียง ตั้งอยู่ที่มณฑลเวินซาน กรุงไทเป ประเทศไต้หวัน มหาวิทยาลัยนี้เป็นที่รู้จักกันดีในความเข้มข้นของหลักสูตรสังคมศาสตร์, กฎหมาย, พาณิชย์, การสื่อสาร, ศิลปศาสตร์ และบริหารธุรกิจมหาบัณฑิต

 ประวัติ 
ก่อตั้งขึ้นใน ค.ศ. 1927 ในหนานจิง ประเทศจีน ในชื่อก๊กมินตั๋งเซ็นทรัลปาร์ตี้แอฟแฟร์สคูล ใน ค.ศ. 1929 ได้เปลี่ยนชื่อเป็นเซ็นทรัลโพลิติคอลสคูลมหาวิทยาลัยแห่งชาติเจิ้งจื้อ  หลังจาก "การกรีธาทัพขึ้นเหนือ" ชนะนักชาตินิยมในประเทศจีนแผ่นดินใหญ่ ใน ค.ศ. 1946 มหาวิทยาลัยแห่งชาติเจิ้งจื้อได้ก่อตั้งขึ้นอย่างเป็นทางการ ชี้ถึงการสิ้นสุดสงครามจีน-ญี่ปุ่นครั้งที่สอง เมื่อพรรคก๊กมินตั๋งสูญเสียอำนาจการควบคุมจีนแผ่นดินใหญ่ใน ค.ศ. 1949 กิจกรรมของทางมหาวิทยาลัยก็ได้ถูกระงับ มหาวิทยาลัยได้เปิดอีกครั้งที่กรุงไทเปใน ค.ศ. 1954 เพื่อตอบสนองความต้องการทางด้านการศึกษาระดับอุดมศึกษาในไต้หวัน ในช่วงแรก ได้ทำการเฉพาะผู้สำเร็จการศึกษา แต่ใน ค.ศ. 1955 ได้มีการสร้างหลักสูตรระดับปริญญาตรีขึ้นมา ใน ค.ศ. 1964 หยาง ปี้ลี่ (楊必立) ได้ริเริ่มการศึกษาภาษาจีนหลักสูตรบริหารธุรกิจมหาบัณฑิตขึ้น

 ศิษย์เก่าที่มีชื่อเสียง 
 หลิน อีเฉิน (林依晨) นักร้องนักแสดงAriel Lin's profile  Retrieved 2010-12-4.
# ตำบลหนองหอย (อำเภอเมืองเชียงใหม่)
ตำบลหนองหอย เป็นตำบลหนึ่งในอำเภอเมือง จังหวัดเชียงใหม่ ปัจจุบันพื้นที่บางส่วนอยู่ในเขตเทศบาลตำบลหนองหอย และบางส่วนอยู่ในเขตเทศบาลนครเชียงใหม่ โดยส่วนที่เป็นเทศบาลตำบลมีพื้นที่ 3.67 ตารางกิโลเมตรประวัติ/ข้อมูลทั่วไป จากเว็บไซด์เทศบาลตำบลหนองหอย, สืบค้นวันที่ 26 มกราคม 2555 จำนวนประชากร 7,817 คน

 ประวัติ 
แต่เดิมในพื้นที่ตำบลหนองหอย ในหมู่บ้านเสาหินมีหนองน้ำขนาดใหญ่ ซึ่งอุดมสมบูรณ์ มีทั้งนกและหอยในหนองน้ำแห่งนี้มากมาย โดยเฉพาะหอยซึ่งมีมาก จนชาวบ้านเรียกกันว่า หนองหอย จึงเป็นชื่อของตำบลหนองหอยในปัจจุบันประวัติความเป็นมา  จากเว็บไซด์ไทยตำบล ดอตคอม, สืบค้นวันที่ 26 มกราคม 2555

ตำบลหนองหอยเปลี่ยนแปลงฐานะจากองค์การบริหารส่วนตำบลหนองหอย เป็นเทศบาลตำบลหนองหอยเมื่อ 17 พฤษภาคม พ.ศ. 2550 ตามประกาศกระทรวงมหาดไทย ลงวันที่ 11 พฤษภาคม 2550

 ภูมิศาสตร์ 
ตำบลหนองหอยอยู่ห่างจากตัวเมืองเชียงใหม่ไปทางทิศใต้ มีพื้นที่ 2,290 ไร่ หรือประมาณ 3.67 ตารางกิโลเมตร พื้นที่ส่วนใหญ่เป็นที่ราบลุ่ม ซึ่งมีลำเหมืองธรรมชาติไหลผ่านหลายสาย พื้นที่ส่วนใหญ่เป็นชุมชน

อาณาเขตของตำบลหนองหอย มีดังนี้
 ทิศเหนือ ติดกับ เทศบาลนครเชียงใหม่ ส่วนของตำบลวัตเกต
 ทิศตะวันออก ติดกับ ตำบลท่าศาลา อำเภอเมืองเชียงใหม่
 ทิศใต้ ติดกับ ตำบลหนองผึ้ง อำเภอสารภี จังหวัดเชียงใหม่
 ทิศตะวันตก ติดกับ ตำบลป่าแดด อำเภอเมืองเชียงใหม่ โดยมีแม่น้ำปิงเป็นเส้นแบ่งเขต

 การแบ่งเขตการปกครอง 
ตำบลหนองหอยประกอบด้วย 7 หมู่บ้าน ดังนี้
 หมู่ 1 บ้านหนองหอย
 หมู่ 2 บ้านศรีบุญเรือง
 หมู่ 3 บ้านเสาหิน
 หมู่ 4 บ้านสันป่าเลียง
 หมู่ 5 บ้านเมืองสารท (ประกอบด้วยหมู่บ้านดำรงนิเวศน์, ปาล์มสปริง, เฮือนพญาคำ)
 หมู่ 6 บ้านศิริวัฒนานิเวศน์
 หมู่ 7 บ้านชัยพฤกษ์

 ประชากร 
จากการสำรวจเมื่อปี พ.ศ. 2561 ตำบลหนองหอยมีประชากรทั้งสิ้น 14,127 คน รายละเอียดจำแนกตามเพศและเขตการปกครองมีดังนี้

 ส่วน  ชาย  หญิง  รวม เทศบาลตำบลหนองหอย  3,579  4,238  7,817 ตำบลหนองหอยในเขตเทศบาลนครเชียงใหม่  2,856  3,454  6,310 รวม  6,435  7,692  14,127 <small>ข้อมูล: ประชากรในเทศบาลตำบลหนองหอย โดยกรมการปกครองประชากรในเทศบาลนครเชียงใหม่ ส่วนตำบลหนองหอย โดยกรมการปกครอง กรมการปกครอง กระทรวงมหาดไทย เดือนธันวาคม พ.ศ. 2561

 การคมนาคม 
ถนนสายหลักในตำบลหนองหอย มีดังนี้
 ทางหลวงแผ่นดินหมายเลข 106 (เชียงใหม่ - ลำพูน)
 ทางหลวงแผ่นดินหมายเลข 1141 (ถนนมหิดล)
# พยัคฆ์สำอางค์ ผ่าโตเกียว
พยัคฆ์สำอางค์ ผ่าโตเกียว (, จีนตัวเต็ม: 東京攻略, จีนตัวย่อ: 东京攻略, พินอิน: Dōngjīng Gōnglüè) ภาพยนตร์แอ็คชั่นคอเมดี้สัญชาติฮ่องกง นำแสดงโดย เหลียง เฉาเหว่ย, เจิ้ง อี้เจี้ยน, เฉิน ฮุ่ยหลิน, ฮิโรชิ อาเบะ และจาง ป๋อจือ กำกับโดย จิงเกล มา

เรื่องย่อ
หลิน กุ้ยเหยิน เป็นนักสืบชาวจีนที่อาศัยอยู่ที่กรุงโตเกียว พร้อมด้วยความช่วยเหลือจากลูกน้องสาวสวยชาวญี่ปุ่นมากมายที่หลงใหลในตัวเขา  ขณะเดียวกัน มาซี่ มีสัญญาจะแต่งงานกับ ทาเคฮาชิ แฟนหนุ่มชาวญี่ปุ่น ที่ลาสเวกัส แต่แล้วเขาก็ไม่มา เธอยกเลิกงานแต่ง เมื่อกลับไปที่ฮ่องกง ในบ้านที่ทั้งคู่จะใช้เป็นเรือนหอ ที่นั่น เธอได้พบกับ ปี้ ต้าหย่ง มัณฑนากรหนุ่มปากมากที่มาทวงค่าตกแต่งบ้าน แล้วเธอก็ลากเขาไปที่โตเกียว เพื่อที่จะตามหาทาเคฮาชิ 

ที่นั่น ทั้งคู่ได้พบกับแก๊งค์ชายชุดดำใส่สูทที่ตามมาคุกคาม แต่ได้รับการช่วยเหลือจาก หลิน กุ้ยเหยิน ที่ตามหาทาเคฮาชิเช่นเดียวกัน และได้พบกับความจริงว่า ทาเคฮาชิไปแอบมีสัมพันธ์กับภริยาของ ทาเคชิ อิโตะ หัวหน้าแก๊งค์มาเฟียโกเบ แก๊งค์มาเฟียใหญ่ของญี่ปุ่น ซึ่งทาเคชิก็ได้จ้าง หลิน กุ้ยเหยินสืบตามหาทาเคฮาชิเช่นเดียวกัน แล้วเมซี่ก็ได้รู้ความจริงว่า ที่จริงแล้ว ทาเคฮาชิ ก็เป็นหนึ่งในสมาชิกแก๊งบค์มาเฟียด้วยเช่นกัน ที่แตกหักกับแก๊งค์ของทาเคชิ แต่แล้วทาเคชิก็ได้หักหลังหลิน กุ้ยเหยิน ซึ่งชีวิตของทั้ง 3 ตกอยู่ภายใต้การไล่ล่าของแก๊งค์มาเฟียทั้ง 2 ก่อนที่ทั้ง หลิน กุ้ยเหยิน จะเผยว่าที่จริงแล้ว เขาคือ นายตำรวจลับของญี่ปุ่น ที่รับหน้าที่ทลายแก๊งค์มาเฟียกลุ่มนี้ที่ผลิตเงินปลอม และ ปี้ ต้าหยง จริง ๆ แล้วเป็นแชมป์วูซู 5 สมัย และเป็นบอดี้การ์ดที่พ่อของมาซี่จ้างมาเพื่อปกป้องเธอ

นักแสดง
 เหลียง เฉาเหว่ย รับบทเป็น หลิน กุ้ยเหยิน
 เฉิน ฮุ่ยหลิน รับบทเป็น มาซี่
 เจิ้ง อี้เจี้ยน รับบทเป็น ปี้ ต้าหยง
 ฮิโรชิ อาเบะ รับบทเป็น ทาเคชิ อิโตะ
 โตรุ นากามุระ รับบทเป็น ทาเคฮาชิ
 จาง ป๋อจือ รับบทเป็น คาโอริ

เบื้องหลังและคำวิจารณ์
Tokyo Riders เป็นภาพยนตร์ฮ่องกงที่ออกฉายในช่วงต้นปี 2000 นำแสดงโดยนักแสดงชั้นนำมากมายจากทั้งฝั่งฮ่องกงและญี่ปุ่น ทั้ง เหลียง เฉาเหว่ย, เฉิน ฮุ่ยหลิน, เจิ้ง อี้เจี้ยน รวมทั้ง จาง ป๋อจือ ที่รับบทประกอบเป็นลูกน้องสาวชาวญี่ปุ่นของหลิน กุ้ยเหยิน ด้วย 

ภาพยนตร์ได้รับคำวิจารณ์ว่าดูสนุก แต่ทว่าบทภาพยนตร์ยังทำไม่ได้ถึงอารมณ์บางอย่าง เช่น ตัวละคร มาซี่ที่แสดงโดย เฉิน ฮุ่ยหลิน ที่แสดงได้ดี แต่ก็เข้าไม่ถึงอารมณ์การสูญเสียแฟนหนุ่ม หรือตัวละคร ปี้ ต้าหยง ที่ดูแล้วไม่น่าเชื่อว่า นี่คือ แชมป์วูซู 5 สมัย แต่การแสดงของเหลียง เฉาเหว่ย แสดงให้เห็นว่าทำไม เขาถึงเป็นนักแสดงระดับซูเปอร์สตาร์ของฮ่องกงได้Tokyo Raiders 

ในปี ค.ศ. 2005 ก็ได้มีภาพยนตร์ภาคต่อ ในชื่อ Seoul RaidersSeoul Raiders
# โยโยงิ
โยโยงิ  เป็นย่านธุรกิจหนึ่งทางตอนเหนือของเขตชิบูยะ กรุงโตเกียว ประเทศญี่ปุ่น เป็นที่ตั้งสำนักงานใหญ่ของบริษัทสำคัญในญี่ปุ่น เช่น บริษัทรถไฟญี่ปุ่นตะวันออก, สแควร์เอนิกซ์

นอกจากนี้ยังเป็นที่ตั้งของสวนโยโยงิ สวนสาธารณที่ใหญ่ที่สุดแห่งหนึ่งในโตเกียว รวมถึงสนามกีฬาในร่มแห่งชาติโยโยงิ
# เอริก บิสชอฟฟ์
เอริก บิสชอฟฟ์ (Eric Bischoff) มีชื่อจริงว่า เอริก อารอน บิสชอฟฟ์ (Eric Aaron Bischoff) เกิดวันที่ 27 พฤษภาคม ค.ศ. 1955 เป็นผู้ประกอบการและเป็นผู้จัดการมวยปล้ำอาชีพชาวอเมริกัน เคยทำงานให้กับสมาคม โทเทิลนอนสต็อปแอคเชินเรสต์ลิง (TNA), เวิลด์แชมเปี้ยนชิพเรสต์ลิง เป็นประธานของ WCW และเป็นผู้จัดการทั่วไปของ เวิลด์เรสต์ลิงเอ็นเตอร์เทนเมนต์ (WWE) ปี 2021 ได้รับการบรรจุชื่อเข้าสู่หอเกียรติยศ WWE Hall of Fame

ผลงานความสำเร็จ
Pro Wrestling Illustrated
Feud of the Year (1996) vs. Vince McMahon
Feud of the Year (2002) vs. Stephanie McMahon
World Championship Wrestling
WCW Hardcore Championship (1 time)
Wrestling Observer Newsletter
 Best Gimmick (1996) – nWo
 Feud of the Year (1996) New World Order vs. World Championship Wrestling
Best Non-Wrestler (2005)
# พี.ซี. โซการ์
พี.ซี. โซการ์ (; 23 กุมภาพันธ์ ค.ศ. 1913 – 6 มกราคม ค.ศ. 1971) เป็นชื่อในวงการของ โปรฑัล จันทรา โซการ์  ซึ่งเป็นนักมายากลชาวอินเดียที่มีชื่อเสียง เขาเป็นนักมายากลที่ทำการแสดงในระดับสากลตลอดช่วงทศวรรษ 1950 ถึง 1960 โดยการแสดง อินทราจัล ก่อนที่จะมีการถ่ายทอดสดและจัดฉายทางโทรทัศน์ โซการ์เสียชีวิตเนื่องจากอาการหัวใจวายขณะมีอายุได้ 58 ปี ในอาซาฮิกาวา ฮอกไกโด ประเทศญี่ปุ่น ณ วันที่ 6 มกราคม ค.ศ. 1971 ซึ่งเป็นสถานที่ที่เขาได้ทำการแสดง

 ชีวิตช่วงต้น 
โซการ์เกิดเมื่อวันที่ 23 กุมภาพันธ์ ค.ศ. 1913 ที่เมืองทันเกล ในเบงกอล (ปัจจุบันอยู่ในประเทศบังกลาเทศ) เขาเข้าศึกษาที่โรงเรียนมัธยมชิบนาธ เขาเริ่มต้นเรียนมายากลจาก กานาปาตี จักระบอร์ตี และเริ่มมีชื่อเสียงในช่วงกลางทศวรรษที่ 1930 เมื่อเขาเริ่มการแสดงในกัลกัตตา รวมถึงในประเทศญี่ปุ่นและประเทศอื่นอีกหลายประเทศ

 ชีวิตครอบครัว 
ในภายหลัง พี.ซี. โซการ์ ได้แต่งงานกับบาศานติ เทวี (เสียชีวิต 26 ธันวาคม ค.ศ. 2009 ที่กัลกัตตา) พวกเขาเป็นพ่อแม่ของแมนิค โซการ์ ซึ่งเป็นทั้งแอะนิเมเตอร์ ผู้กำกับ และเลเซอริสท์, พี.ซี. โซการ์ จูเนียร์ ซึ่งเป็นนักมายากล และพี.ซี. โซการ์ ยัง

 รางวัลที่ได้รับ 
 เจดูแซมราท พี.ซี. โซการ์ ซารานี เป็นชื่อที่รัฐบาลแห่งอินเดียใช้เป็นชื่อถนนสายสำคัญในกัลกัตตา เพื่ออุทิศให้แก่เขา
 พัดมาชรี (บงกช) ซึ่งเป็นรางวัลพลเรือนที่มอบโดยประธานาธิบดีแห่งอินเดีย ณ วันที่ 26 มกราคม ค.ศ. 1964
 เดอะสฟิงซ์ (ออสการ์ออฟเมจิค) สหรัฐอเมริกา เมื่อ ค.ศ. 1946 และ 1954
 เดอะรอยัลเมดาเลียน เยอรมันเมจิคเซอร์เคิล

 ตราไปรษณียากร 
วันที่ 23 กุมภาพันธ์ ค.ศ. 2010 ไปรษณีย์อินเดียได้ออกแสตมป์ 5 รูปี เพื่อเป็นเกียรติแก่เขา
# การรั่วไหลของน้ำมันที่มอนทารา
การรั่วไหลของน้ำมันที่มอนทารา เป็นการรั่วไหลของน้ำมันและแก๊ส รวมถึงคราบน้ำมัน (slick) ในภายหลัง ซึ่งเกิดขึ้นที่บ่อน้ำมันมอนทาราในทะเลติมอร์ นอกชายฝั่งทางเหนือของรัฐเวสเทิร์นออสเตรเลีย ถูกมองว่าเป็นหนึ่งในภัยพิบัติด้านน้ำมันครั้งเลวร้ายที่สุดของออสเตรเลีย คราบน้ำมันถูกปล่อยออกมาหลังการระเบิดออกจากแท่นหลุมผลิตมอนทาราเมื่อวันที่ 21 สิงหาคม พ.ศ. 2552 และยังคงรั่วไหลออกมาต่อเนื่องจนถึงวันที่ 3 พฤศจิกายน พ.ศ. 2552 (รวม 74 วัน) เครื่องขุดเจาะน้ำมันเวสต์แอตลาสมีซีดริล บริษัทของนอร์เวย์-เบอร์มิวดา เป็นเจ้าของ และมี ปตท. สำรวจและผลิตปิโตรเลียม ออสตราเลเซีย (PTTEPAA) เป็นผู้ดำเนินงาน ซึ่งเป็นบริษัทย่อยของปตท. สผ. ซึ่งเป็นบริษัทย่อยของปตท. อีกต่อหนึ่ง ปตท. เป็นบริษัทน้ำมันและแก๊สธรรมชาติซึ่งรัฐไทยเป็นเจ้าของ และได้ดำเนินงานเหนือบ่อติดกันบนแท่นขุดเจาะมอนทารา บ่อน้ำมันมอนทาราตั้งอยู่นอกชายฝั่งคิมเบอร์ลี ห่างจากฐานทัพอากาศทรุสคอตต์ (Truscott) ไปทางเหนือ 250 กิโลเมตร และห่างจากดาร์วินไปทางตะวันตก 690 กิโลเมตร คนงานหกสิบเก้าคนถูกอพยพออกมาอย่างปลอดภัยจากเครื่องขุดเจาะน้ำมันเวสต์แอตลาสเมื่อเกิดระเบิดขึ้น

กระทรวงทรัพยากร พลังงานและการท่องเที่ยวออสเตรเลียประเมินว่า การรั่วไหลของน้ำมันที่มอนทาราอาจมีปริมาณสูงถึง 2,000 บาร์เรล (320 ม.3/วัน) ซึ่งเป็นห้าเท่าจากที่ ปตท. สผ. ออสตราเลเซียได้ประเมินไว้ โฆษกรัฐมนตรีทรัพยากร กล่าวว่า ปริมาณ 2,000 บาร์เรลนั้นหมายถึง ปริมาณน้ำมันซึ่งบ่อผลิตได้เมื่อมีการผลิตสูงสุด

ความพยายามสี่ครั้งแรกของ PTTEPAA ที่จะหยุดการรั่วไหลของน้ำมันล้มเหลว แต่ความพยายามครั้งที่ห้าสำเร็จเมื่อวันที่ 3 พฤศจิกายน พ.ศ. 2552 เมื่อ PTTEPAA ปั๊มของไหลสำหรับการเจาะ (drilling fluid หรือ drilling mud) ปริมาณอย่างน้อย 3,400 บาร์เรล (540 ม.3) เข้าไปในบ่อลดความดัน (relief well) เพื่อหยุดการรั่วไหล

วันที่ 1 พฤศจิกายน พ.ศ. 2552 ระหว่างความพยายามหยุดการรั่วไหล เกิดเพลิงไหม้ขึ้นบนเครื่องขุดเจาะเวสต์แอตลาส วันที่ 2 พฤศจิกายน PTTEPAA กล่าวว่า ไฟนั้นดูเหมือนว่าจะเผาทำลายน้ำมันและดังนั้นจึงป้องกันมิให้เกิดการรั่วไหลลงทะเลเพิ่มเติม ไฟนี้ส่วนใหญ่ถูกดับแล้วเมื่อการรั่วไหลยุติลง เมื่อถึงเกณฑ์ความปลอดภัยแล้ว ทีมผู้เชี่ยวชาญจึงได้เข้าไปประเมินความเสียหาย
# เกลารุง
เกลารุง คือ มังกรไฟตัวแรกของ มิดเดิลเอิร์ธถูกสร้างโดยเทพอสูรมีชื่ออื่นๆคือ มังกรทอง หรือ หนอนยักษ์ของมอก็อธ เป็นมังกร 4 ขาที่บินไม่ได้ (คลานได้) เป็นแม่ทัพของอังบันด์ปรากฏตัวครั้งแรกใน 100 ปีหลังจากสงคราม ดากอร์อะกลาเร็บ และมีบทบาทครั้งแรกในสงคราม ดากอร์บราโกลลัคจากนั้นก็สงครามเนียร์นายธ์อาร์นอยดิอัด(ซึ่งในสงครามครั้งนี้ได้สังหาร อซากาลเจ้าแห่งคนแคระตระกูล บรอดบีมไปด้วย) และสงครามการล่มสลายของนาร์โกธรอนด์ครั้งนั้นได้สะกดจิตทูริน บุตรแห่งฮูรินจนสติไม่ดีไปหลายวัน สุดท้ายถูกสังหารโดย ทูริน ทูรัมบาร์ที่คาเบ็ด เอน อารัส
มังกรตัวอื่นๆในมิดเดิลเอิร์ท
อังคาลากอน
สม็อก
# เสื้อแดง
เสื้อแดง หรือ กลุ่มคนเสื้อแดง เป็นกลุ่มการเคลื่อนไหวทางการเมืองในประเทศไทยที่เกิดขึ้นภายหลังรัฐประหารใน พ.ศ. 2549 ซึ่งโค่นล้มรัฐบาลทักษิณ ชินวัตรในขณะนั้น เดิมทีมีความหมายเหมือนกันกับแนวร่วมประชาธิปไตยต่อต้านเผด็จการแห่งชาติ (นปช.) ซึ่งเป็นกลุ่มที่ก่อตั้งขึ้นเพื่อประท้วงรัฐประหารและส่งผลให้เกิดรัฐบาลทหารข้างต้น แต่ต่อมาขบวนการดังกล่าวได้ขยายออกไปครอบคลุมถึงกลุ่มต่าง ๆ ที่มีความสำคัญทางการเมืองที่หลากหลาย สมาชิกมีตั้งแต่นักเคลื่อนไหวและนักวิชาการฝ่ายซ้ายหรือเสรีนิยม ไปจนถึงผู้สนับสนุนในชนบทและชนชั้นแรงงานของทักษิณจำนวนมาก การเคลื่อนไหวเกิดขึ้นอันเป็นผลจากสังคม ­การเปลี่ยนแปลงทางเศรษฐกิจในภาคตะวันออกเฉียงเหนือในช่วงทศวรรษ 1990 และ 2000 รวมถึงชนชั้นกลางที่เพิ่มมากขึ้น ความทะเยอทะยานที่เพิ่มขึ้น และความตระหนักรู้ที่เพิ่มขึ้นเกี่ยวกับความไม่เท่าเทียมขั้นรุนแรงและประชาธิปไตยที่อ่อนแอโดยพื้นฐานในประเทศไทย เป็นแบบอย่างของปัญหาเอกนครของประเทศไทย พลวัตกลุ่มของเสื้อแดงมุ่งเน้นไปที่ความผิดหวังทางเศรษฐกิจและการเมืองเพื่อปรับปรุงประชาธิปไตยและเอาชนะความไม่เท่าเทียมกัน ซึ่งมีส่วนทำให้เกิดความไม่สงบทางการเมืองในเดือนเมษายน พ.ศ. 2552 และการชุมนุมทางการเมืองใน พ.ศ. 2553 ตลอดจนมีการร่วมทุกข์ทรมานภายใต้อำนาจของผู้ปกครอง อำนาจเหนือชั้น เช่นเดียวกับชนกลุ่มน้อยอื่น ๆ คนเสื้อแดงถูกลดทอนความเป็นมนุษย์และถูกใส่ร้าย ด้วยคำดูถูก เช่น "ควายแดง" ('ควาย' เป็นคำดูถูกในภาษาไทย แปลว่าคนโง่) เนื่องจากถูกเป้าหมายบางส่วนยึดคืนมา การเรียกร้องความยุติธรรมในระยะเปลี่ยนผ่านหลังจากการสลายการชุมนุมที่แยกราชประสงค์ พ.ศ. 2553 ได้ถูกล้มล้างโดยรัฐบาลไทย
# แฟ็ส
แฟ็ส (; เบอร์เบอร์:) เป็นเมืองใหญ่เป็นอันดับ 3 หรือ 4 ในประเทศโมร็อกโก มีประชากรราว 1 ล้านคน (ค.ศ. 2010) เคยเป็นเมืองหลวงโดยประเพณีของประเทศเป็นเวลาหลายปี เป็นเมืองศักดิ์สิทธิ์เมืองหนึ่งของศาสนาอิสลาม มีอุตสาหกรรมเครื่องหนัง เป็นเมืองการค้า ได้รับการขนานนามว่า "มักกะฮ์แห่งตะวันตก" และ "เอเธนส์แห่งแอฟริกา"